[{"text_idx": "#000009", "text": "Datblygu, Adolygiad a Gwella\u2019r Modiwl"}, {"text_idx": "#000010", "text": "Eglurhad ar y Broses Adolygu Ansawdd"}, {"text_idx": "#000016", "text": "Llunio, Datblygu, Cymeradwyo ac Adolygu Rhaglenni"}, {"text_idx": "#000020", "text": "Os yw\u2019n well gennych weld y co\u0302d ymarfer hwn fel PDF rhyngweithiol, cliciwch ar y llun isod:"}, {"text_idx": "#000023", "text": "Mae\u2019r darparwr yn sicrhau bod safonau trothwy ei gymwysterau\u2019n gyson a\u0302\u2019r fframweithiau cymwysterau cenedlaethol perthnasol. Yn ymarferol, golyga hyn y cyfeirir at fframweithiau cymwysterau cenedlaethol perthnasol wrth lunio a chymeradwyo cyrsiau.\nPan fydd darparwr yn gweithio mewn partneriaeth a\u0302 sefydliadau eraill, bydd wedi rhoi trefniadau effeithiol ar waith i sicrhau bod safonau ei ddyfarniadau\u2019n gredadwy ac yn ddiogel, ni waeth ble neu sut y cyflwynir cyrsiau neu bwy sy\u2019n eu cyflwyno. Yn ymarferol, golyga hyn fod Prifysgol Abertawe\u2019n parhau i fod yn gyfrifol am osod a chynnal safonau cwrs, ni waeth ble y caiff ei gyflwyno.\nMae\u2019r darparwr yn defnyddio arbenigedd allanol a phrosesau asesu a dosbarthu sy\u2019n ddibynadwy, yn deg ac yn dryloyw. Yn ymarferol, golyga hyn y defnyddir adborth gan randdeiliaid allanol i lywio\u2019r broses o lunio a datblygu cyrsiau."}, {"text_idx": "#000025", "text": "Mae\u2019r darparwr yn adolygu ei ymarferion craidd mewn perthynas a\u0302 safonau\u2019n rheolaidd ac mae\u2019n defnyddio\u2019r canlyniadau i ysgogi gwelliannau. Yn ymarferol, golyga hyn y defnyddir monitro a gwerthuso\u2019n rheolaidd i ysgogi gwelliannau i brosesau llunio a datblygu cyrsiau."}, {"text_idx": "#000026", "text": "Mae\u2019r darparwr yn llunio a/neu\u2019n cyflwyno cyrsiau o safon.Yn ymarferol, golyga hyn fod y prosesau o gymeradwyo cyrsiau\u2019n hwyluso llunio a datblygu cyrsiau perthnasol o safon uchel sy\u2019n ddeniadol i\u2019r farchnad ac sy\u2019n arwain at ddeilliannau cadarnhaol, credadwy a chydnabyddedig i fyfyrwyr.\nMae gan y darparwr ddigon o staff a\u0302 chymwysterau a sgiliau priodol i gyflwyno profiad academaidd o safon uchel. Yn ymarferol, golyga hyn fod y prosesau o gymeradwyo cyrsiau\u2019n sicrhau bod staff a\u0302 chymwysterau a sgiliau priodol i gyflwyno profiad academaidd o safon uchel.\nMae gan y darparwr gyfleusterau, adnoddau dysgu a gwasanaethau cymorth i fyfyrwyr sy\u2019n ddigonol ac yn briodol, gan gyflwyno profiad academaidd o ansawdd uchel. Yn ymarferol, golyga hyn fod y prosesau o gymeradwyo cyrsiau\u2019n sicrhau bod cyfleusterau, adnoddau dysgu a gwasanaethau cymorth i fyfyrwyr yn briodol, gan gyflwyno profiad academaidd o safon.\nPan fydd darparwr yn gweithio mewn partneriaeth a\u0302 sefydliadau eraill, bydd wedi rhoi trefniadau effeithiol ar waith i sicrhau profiad academaidd o safon, ni waeth ble neu sut y cyflwynir cyrsiau neu bwy sy\u2019n eu cyflwyno. Yn ymarferol, golyga hyn fod prosesau cymeradwyo cyrsiau\u2019r corff sy\u2019n dyfarnu graddau\u2019n ystyried ac yn dogfennu cyfrifoldebau mewn perthynas a\u0302 threfniadau cyflwyno, cefnogi a monitro pan gaiff cwrs ei lunio a\u2019i ddatblygu mewn partneriaeth a\u0302 sefydliad allanol."}, {"text_idx": "#000027", "text": "Mae\u2019r darparwr yn adolygu\u2019i ymarferion craidd ar gyfer ansawdd yn rheolaidd ac yn defnyddio\u2019r canlyniadau i ysgogi gwelliannau. Yn ymarferol, golyga hyn y defnyddir monitro a gwerthuso\u2019n rheolaidd i ysgogi gwelliannau i brosesau llunio a datblygu cyrsiau.\nMae\u2019r darparwr yn cynnwys myfyrwyr, fel unigolion a chyda\u2019i gilydd, wrth ddatblygu, sicrhau a gwella ansawdd eu profiad addysgol. Yn ymarferol, golyga hyn fod myfyrwyr yn rhanddeiliaid allweddol yn y prosesau o lunio a datblygu cyrsiau."}]